ai4bharat/Pralekha huggingface dataset:
মানবসম্পদবিকাশমন্ত্রক
স্বচ্ছ বিদ্যালয় পুরস্কার ২০২১-২২
নয়াদিল্লি, ১৯ নভেম্বর, ২০২২
শিক্ষা প্রতিমন্ত্রী ডাঃ সুভাষ সরকার আজ নতুন দিল্লিতে ২০২১-২২ সালের স্বচ্ছ বিদ্যালয় পুরস্কার প্রাপকদের হাতে পুরস্কার তুলে দিয়েছেন। শিক্ষা প্রতিমন্ত্রী ডঃ রাজকুমার রঞ্জন সিং-ও অনুষ্ঠানে সম্মানীয় অতিথি হিসাবে উপস্থিত ছিলেন।
স্বচ্ছ বিদ্যালয় পুরস্কার ২০২১-২২ এই পুরস্কারের তৃতীয় সংস্করণ, এতে প্রায় ৯ লক্ষ ৫৯ হাজার বিদ্যালয় নাম নথিভুক্ত করেছিল। ২০১৭-১৮ সালের স্বচ্ছ বিদ্যালয় পুরস্কারের জন্য নথিভুক্তি করা বিদ্যালয়ের তুলনায় যা দেড় গুণ বেশি।
৯ লক্ষ ৫৯ হাজার বিদ্যালয়ের মধ্যে ৮ লক্ষ ২৩ হাজারেরও বেশি বিদ্যালয় স্বচ্ছ বিদ্যালয় পুরস্কারের জন্য আবেদনপত্র জমা দিয়েছিল। জেলা ও রাজ্যস্তরে ৪ লক্ষ ২৭ হাজার ৭১৮টি বিদ্যালয়ে মূল্যায়ন হয়, যার মধ্যে ৬০৬টি বিদ্যালয় রাজ্য/কেন্দ্রশাসিত স্তরে নির্বাচিত হয়। জাতীয় নির্বাচন কমিটি ১০ অক্টোবর তাদের বৈঠকে ৩৯টি বিদ্যালয়কে জাতীয় স্তরে স্বচ্ছ বিদ্যালয় পুরস্কার ২০২১-২২ এর জন্য মনোনীত করে। ইউনিসেফ – এর অংশীদার সংস্থা  এর মূল্যায়ন করে।
৩৯টি নির্বাচিত বিদ্যালয়ের মধ্যে ২১টি ছিল গ্রামীণ এলাকার এবং ১৮টি শহর এলাকার। ২৮টি বিদ্যালয় সরকারি বা সরকারি সাহায্যপ্রাপ্ত এবং ১১টি বিদ্যালয় ছিল বেসরকারি। পুরস্কারপ্রাপ্ত বিদ্যালয়গুলির মধ্যে ২টি কস্তুরবা গান্ধী বালিকা বিদ্যালয়, ১টি নবোদয় বিদ্যালয় এবং ৩টি কেন্দ্রীয় বিদ্যালয় রয়েছে। ৩৪টি বিদ্যালয়কে সামগ্রিক মূল্যায়নের পর নগদ ৬০ হাজার টাকা পুরস্কার ও অন্য বিদ্যালয়গুলিকে নগদ ২০ হাজার টাকা পুরস্কার দেওয়া হয়।
অনুষ্ঠানের ভাষণে ডাঃ সরকার সব জেলার বিদ্যালয়গুলিকে বিদ্যালয় চত্বরে পরিচ্ছন্নতা বজায় রাখার আহ্বান জানান। পুরস্কারপ্রাপ্ত বিদ্যালয়গুলি যেন নিজেদের মান ধরে রাখে, সেই বিষয়টিতেও জোর দেন তিনি।
উল্লেখ্য, ২০১৪ সালের ১৫ অগাস্ট স্বাধীনতা দিবসের দিন জাতির উদ্দেশে ভাষণে প্রধানমন্ত্রী দেশের সব বিদ্যালয়ে যাতে এক বছরের মধ্যে শৌচাগার নির্মাণ করা হয় এবং ছাত্রীদের জন্য যাতে পৃথক শৌচাগার থাকে সেই আহ্বান জানিয়েছিলেন।
২০১৪ সালে কেন্দ্রীয় শিক্ষা মন্ত্রক স্বচ্ছ বিদ্যালয় উদ্যোগের সূচনা করে। ২ লক্ষ ৬১ হাজার ৪০০টি বিদ্যালয়ে রেকর্ড ৪ লক্ষ ১৭ হাজার ৭৯৬টি শৌচাগার নির্মিত হয় মাত্র এক বছরের মধ্যেই।
১২ জানুয়ারি ডাঃ সুভাষ সরকার স্বচ্ছ বিদ্যালয় পুরস্কার ২০২১-২২ এর সূচনা করেন। কোভিড অতিমারী পরিস্থিতির দিকে নজর রেখে বিদ্যালয়গুলিতে কোভিড পরিস্থিতি মোকাবিলার প্রস্তুতির বিষয়টিকেও মূল্যায়নের জন্য রাখা হয়।
জাতীয় পুরস্কার প্রদান অনুষ্ঠানে উপস্থিত ছিলেন শ্রী সঞ্জয় কুমার, ওএসডি; শ্রীমতী প্রাচী পান্ডে, যুগ্মসচিব এবং শ্রীমতী অর্চনা শর্মা অবস্তি, যুগ্মসচিব। বিদ্যালয় শিক্ষা বিভাগ ও শিক্ষা মন্ত্রকের বিভিন্ন প্রতিনিধিরাও উপস্থিত ছিলেন।
(PG/PM/SB
স্বরাষ্ট্র মন্ত্রক
‘শ্রমিক স্পেশাল’ ট্রেনের মাধ্যমে আটকে থাকা শ্রমিকদের দ্রুত বাড়ি পৌঁছে দেবার জন্য কেন্দ্রীয় স্বরাষ্ট্র মন্ত্রক ও রেল মন্ত্রকের রাজ্যগুলির নোডাল অফিসারদের সঙ্গে ভিডিও কনফারেন্সের মাধ্যমে বৈঠক
নতুনদিল্লি, ১১ই, মে ২০২০
শ্রমিক স্পেশাল ট্রেনের মাধ্যমে পরিযায়ী শ্রমিকদের নিয়ে যাওয়ার বিষয়ে কেন্দ্রীয় স্বরাষ্ট্র মন্ত্রক ও রেল মন্ত্রক আজ সকালে একটি ভিডিও কনফারেন্সের আয়োজন করে। রাজ্য ও কেন্দ্রশাসিত অঞ্চলের নোডাল অফিসাররা এই বৈঠকে যোগ দেন।
গতকাল ১০১টি সহ মোট ৪৫০টি ট্রেনে লক্ষাধিক পরিযায়ী শ্রমিক তাদের গন্তব্যে পৌঁছানোর জন্য এই ট্রেনগুলির সুবিধে গ্রহণ করেছেন।
এই বৈঠকে বিভিন্ন বিষয় নিয়ে আলোচনা হয়েছে। যে সব পরিযায়ী শ্রমিক বাড়ি ফিরতে চান তাদের জন্য যথেষ্ট সংখ্যক ট্রেনের ব্যবস্থা করার উপর গুরুত্ব আরোপ করা হয়েছে। এর জন্য আগামী কয়েক সপ্তাহে বেশ কিছু ট্রেন চালানোর উদ্যোগ ও নেওয়া হয়েছে।
(CG/CB
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রক কোভিডের বিষয়ে তথ্য আদান প্রদানের বিষয়ে প্রেস ইনফরমেশন ব্যুরো, বিওসি, দূরদর্শন এবং অল ইন্ডিয়া রেডিও'র আধিকারিক এবং আঞ্চলিক পর্যায়ের সাংবাদিকদের জন্য মতবিনিময় সভার আয়োজন করেছে
নতুন দিল্লি,২৩ জুলাই,২০২১
ইউনিসেফের সহযোগিতায় কেন্দ্রীয় স্বাস্থ্য ও পরিবার কল্যাণ মন্ত্রক আজ কোভিড আচারণ বিধির গুরুত্বের বিষয়ে সচেতনতা তৈরিতে এবং দেশের প্রান্তিক অঞ্চলে টিকাকরণ ও বিশেষত টিকা নেওয়ার ক্ষেত্রে গুজবের বিরুদ্ধে জন সচেতনতা গড়ে তুলতে প্রেস ইনফরমেশন ব্যুরো, বিওসি, দূরদর্শন এবং অল ইন্ডিয়া রেডিও'র আধিকারিক, ক্ষেত্রীয় পর্যায়ের সাংবাদিকদের নিয়ে এক মতবিনিময় সভার আয়োজন করে।
কেন্দ্রীয় স্বাস্থ্য মন্ত্রকের যুগ্মসচিব শ্রী লভ
আগরওয়াল সভায় বক্তব্য রাখেন। ডিডি নিউজ, অল ইন্ডিয়া রেডিও, বিওসি, প্রেস ইনফরমেশন ব্যুরো এবং কেন্দ্রীয় সরকারের মিডিয়া সংস্থার প্রায় দেড়শ জন আধিকারিক এবং ক্ষেত্রীয় পর্যায়ের সাংবাদিক এই সভায় যোগ দেন।
কোভিড আচারণ বিধির গুরুত্ব সম্পর্কে সাধারণ মানুষকে শিক্ষিত করে তোলা এবং বিশ্বের বৃহত্তম টিকাদান কর্মসূচিতে মানুষের অংশগ্রহণের অনুপ্রেরণামূলক কাহিনী সম্প্রচার করার জন্য শ্রী লভ আগরওয়াল সংবাদ মাধ্যমের আধিকারিক ও কর্মীদের উচ্ছ্বসিত প্রশংসা করেন।এই ধরনের প্রয়াস কোভিডের বিরুদ্ধে সম্মিলিত লড়াইয়ে গতি সঞ্চার করবে বলেও তিনি জানান। শ্রী আগরওয়াল বলেন কোভিডের বিরুদ্ধে এক টানা লড়াই চলছে এবং এখানে আত্মতৃপ্তির কোনও সুযোগ নেই। তিনি সংবাদ মাধ্যম বা সংবাদ মাধ্যমের সঙ্গে যুক্ত সমাজে প্রভাবশালী ব্যক্তিদের সাধারণ মানুষকে টিকা গ্রহণের বিষয়ে উৎসাহ যোগাতে আহ্বান জানান। গুজবে কান না দিয়ে নির্দ্বিধায় টিকা গ্রহণের আর্জি জানান তিনি।দেশে বর্তমান কোভিড পরিস্থিতি সম্পর্কে বিস্তারিত তথ্য তুলে ধরেন তিনি।সংক্রমণ প্রসার রোধে কনটেইনমেন্ট জোন এবং ক্লিনিকাল ম্যানেজমেন্টের উপর জোর দেন লভ আগরওয়াল। তিনি বলেন করোনার দ্বিতীয় ঢেউ এখনও যায় নি।তাই এখন থেকে কোভিড আচারণ বিধি উপেক্ষা করলে আবার সংক্রমণ ছড়িয়ে পড়তে পারে বলেও আশঙ্কা প্রকাশ করেন তিনি।কোভিড আচরণ বিধি সম্পর্কে বৃহত্তর অংশের জনগনকে শিক্ষিত ও সচেতন করে তুলতে গণমাধ্যমকর্মীদের ইতিবাচক উদ্যোগ গ্রহনের আবেদন জানান তিনি। এ দিন প্রেস ইনফরমেশন ব্যুরো, বিওসি, দূরদর্শন এবং অল ইন্ডিয়া রেডিও'র আধিকারিক এবং আঞ্চলিক পর্যায়ের সাংবাদিকদের নানান প্রশ্নের উত্তর দেন তিনি।
CG/SS
(Visitor Counter : 120
স্বাস্থ্যওপরিবারকল্যাণমন্ত্রক
রাজ্য-কেন্দ্রশাসিত অঞ্চলগুলির কাছে কোভিড-১৯ টিকা যোগান সম্পর্কিত সর্বশেষ তথ্য
রাজ্য-কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি টিকার ডোজ সরবরাহ
রাজ্য-কেন্দ্রশাসিত অঞ্চলগুলির কাছে ১৭ কোটি ২৫ লক্ষের বেশি টিকার ডোজ রয়েছে
নয়াদিল্লী, ১৭ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ই জানুয়ারি শুরু হয়। অবশ্য সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১-শে জুন। টিকার যোগানের ওপর ভিত্তি করে টিকাকরণের পরিধি বাড়ানো হচ্ছে সেইসঙ্গে আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে যাতে আগেভাগে টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকার উৎপাদক সংস্থাগুলির কাছে থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৫৮ হাজার ৮৬৫-টি টিকার ডোজ বিনামূল্যে সরবরাহ করা হয়েছে।
এমনকি রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৭ কোটি ২৫ লক্ষ ২২ হাজার ২৮০টি টিকার ডোজ হাতে রয়েছে।
(CG/SS/NS
তথ্যওসম্প্রচারমন্ত্রক
৫১তম আই এফ এফ আই-এর ‘কান্ট্রি ইন ফোকাস’ বাংলাদেশ
নতুনদিল্লি, ১১ই জানুয়ারি, ২০২১
৫১ তম ভারতের আন্তর্জাতিক চলচ্চিত্র উৎসবের ‘কান্ট্রি ইন ফোকাস’ হবে বাংলাদেশ । গতকালের এই ঘোষণার ফলে বাংলাদেশের চলচ্চিত্র উৎকর্ষতা ও অবদানের বিশেষ স্বীকৃতি দেওয়া হল। ‘কান্ট্রি ইন ফোকাস’ –এর জন্য যে চারটি চলচ্চিত্রগুলি দেখানো হবে সেগুলি হলঃ-
১। তানভির মোকাম্মেলের জীবনঢুলি
২। জাহিদুর রহিম অঞ্জনের মেঘমল্লার
৩। রুবায়েত হোসেইনের আন্ডার কন্সট্রাকশন
৪। নুহেস হুমায়ুন, সৈয়দ আহমেদ সাওকি, রাহাত রহমান জয়, মহম্মদ রবিউল আলম, গোলাম কিব্রিয়া ফারুকি, মীর মুক্কারাম হোসেইন, তনভির আহসান, মাহমুদুল ইসলাম, আব্দুল্লাহ আল নূর, কৃষ্ণেন্দু চট্টোপাধ্যায়, সৈয়দ সালেহ আহমেদ শোভানের সিন্সিয়ারলি ইয়রস ঢাকা
ভারতের আন্তর্জাতিক চলচ্চিত্র উৎসবের সম্পর্কেঃ-
এশিয়ার সবথেকে তাৎপর্যপূর্ণ চলচ্চিত্র উৎসব ভারতের আন্তর্জাতিক চলচ্চিত্র উৎসব ১৯৫২ সালে শুরু হয়। গোয়া রাজ্যে অনুষ্ঠিত বার্ষিক এই আয়োজনে চলচ্চিত্রের জন্য অভিন্ন মঞ্চর সুযোগ দেওয়া হয়। যেখানে চলচ্চিত্রের উৎকর্ষতা , বিভিন্ন দেশের সামাজিক ও সাংস্কৃতিক আবহে চলচ্চিত্র সংস্কৃতির অবদান ও স্বীকৃতি এবং বিশ্বের জনগণের মধ্যে সৌহার্দ্য ও সহযোগিতা গড়ে তোলাই এর উদ্দেশ্য। গোয়া রাজ্য সরকার এবং তথ্য ও সংস্কৃতি মন্ত্রকের চলচ্চিত্র উৎসব নির্দেশালয় যৌথ ভাবে এই উৎসবের আয়োজন করে থাকে।
৫১ তম ভারতের আন্তর্জাতিক চলচ্চিত্র উৎসব চলবে ১৬ থেকে ২৪শে জানুয়ারী পর্যন্ত।
প্রধানমন্ত্রীরদপ্তর
রাষ্ট্রপতির জন্মদিনে প্রধানমন্ত্রীর শুভেচ্ছা
নতুনদিল্লি, ১লা অক্টোবর, ২০২১
রাষ্ট্রপতি শ্রী রামনাথ কোবিন্দের জন্মদিনে প্রধানমন্ত্রী শ্রী নরেন্দ্র মোদী তাঁকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“রাষ্ট্রপতিজিকে জন্মদিনের শুভেচ্ছা জানাই। তাঁর বিনয়ী স্বভাবের জন্য তিনি সারা দেশের কাছে অত্যন্ত ভালোবাসার মানুষ হয়ে উঠেছেন। দরিদ্র ও সমাজের প্রান্তিক মানুষদের ক্ষমতায়নের জন্য তাঁর উদ্যোগ সারা দেশের কাছে উদাহরণ সৃষ্টি করেছে । তাঁর সুস্বাস্থ্য ও দীর্ঘ জীবন প্রার্থনা করি।“
CG/CB/
(
যুবওক্রীড়াবিষয়কমন্ত্রক
শ্রী কিরেণ রিজিযু ভারতে স্পোর্টস পাওয়ার হাউস গড়ে তোলার স্বপ্ন পূরণের লক্ষ্যে কর্পোরেট ও পি এস ইউ- গুলিকে অংশীদারিত্বের আহ্বান জানিয়েছেন
অলিম্পিকে অংশগ্রহণকারী খেলোয়াড়দের জন্য এস বি আইয়ের জাতীয় ক্রীড়া উন্নয়ন তহবিলে ৫ কোটি টাকা প্রদান
নতুন দিল্লি, ০৮ জানুয়ারি, ২০২১
কেন্দ্রীয় যুব ও ক্রীড়া বিষয়ক মন্ত্রী শ্রী কিরেন রিজিজু জাতীয় ক্রীড়া উন্নয়ন তহবিলে সাহায্যের জন্য কর্পোরেট সংস্থা এবং অগ্রণী পাবলিক সেক্টর ইউনিটগুলিকে এগিয়ে আসার আহ্বান জানিয়েছেন। দেশের স্পোর্টস পাওয়ার হাউজ তৈরি স্বপ্ন পূরণে তাদের অংশীদারিত্বের কথা উল্লেখ করেছেন।
এই আহবানে সাড়া দিয়ে স্টেট ব্যাঙ্ক অফ ইন্ডিয়া জাতীয় ক্রীড়া উন্নয়ন তহবিলে ইতিমধ্যেই আজ ৫ কোটি টাকা প্রদান করেছে। অলিম্পিকে অংশগ্রহণকারী খেলোয়াড়দের জন্য এই অর্থ ব্যয় করা হবে।
শিল্পওবাণিজ্যমন্ত্রক
সরকারি ই-মার্কেট প্লেস মর্যাদাপূর্ণ সিআইপিএস পুরস্কার জয়ী
বিশ্বের অগ্রণী বহুজাতিক সংস্থাগুলিকে পিছনে ফেলে সরকারি ই-মার্কেট প্লেস গ্লোবাল ডিজিটাল টেকনলোজি অ্যাপ্লিকেশন পুরস্কার পেয়েছে
নতুন দিল্লি, ২৩ সেপ্টেম্বর, ২০২১
সরকারি ই-মার্কেট প্লেস  মর্যাদাপূর্ণ সিআইপিএস পুরস্কারের ডিজিটাল প্রযুক্তির সর্বোত্তম ব্যবহার বিভাগে সেরার স্বীকৃতি পেয়েছে। উল্লেখ করা যেতে পারে, ২০২১-এ সরকারি সংগ্রহের ক্ষেত্রে উৎকর্ষতার স্বীকৃতি হিসেবে জেমকে এই পুরস্কার দেওয়া হয়েছে। সারা বিশ্বে সরকারি ও বেসরকারি ক্ষেত্রে সংগ্রহের দিক থেকে অগ্রণী একাধিক সংস্থাকে পিছনে ফেলে জেম এই পুরস্কার অর্জন করেছে। এমনকি জেম আরও দুটি বিভাগে চূড়ান্ত পর্যায়ে পুরস্কারের জন্য তালিকাবদ্ধ হয়েছিল। এই দুটি বিভাগ হল পাবলিক প্রোকিউরমেন্ট প্রোজেক্ট এবং বেস্ট ইনিসিয়েটিভ টু বিল্ড এ ডাইভার্স সাপ্লাই বেস। জেমের পক্ষ থেকে বুধবার লন্ডনে আয়োজিত এক অনুষ্ঠানে ভারতীয় হাইকমিশনের অর্থনৈতিক বিষয়ক ফ্রাস্ট সেক্রেটারি শ্রী রোহিত বাধওয়ানা এই পুরস্কার গ্রহণ করেন।
সারা বিশ্বজুড়ে সরকারি ও বেসরকারি পণ্য ও পরিষেবা সংগ্রহের ক্ষেত্রে সিআইপিএস পুরস্কার অন্যতম সেরা স্বীকৃতি। লন্ডনের চাটার্ড ইন্সটিটিউট অফ প্রোকিউরমেন্ট সাপ্লাই -এর পক্ষ থেকে এই পুরস্কার দেওয়া হয়। উল্লেখ করা যেতে পারে সিআইপিএস আন্তর্জাতিক স্তরের একটি অলাভজনক সংস্থা এবং বিশ্বের ১৫০টিরও বেশি দেশে সরকারি সংগ্রহ ও সরবরাহের ক্ষেত্রে ন্যায় পন্থা অবলম্বনে পরামর্শদাতা হিসেবে কাজ করে।
আন্তর্জাতিক স্তরে জেমের এই স্বীকৃতি এক অসাধারণ সাফল্য। প্রকৃত পক্ষে এই স্বীকৃতি প্রধানমন্ত্রী শ্রী নরেন্দ্র মোদীর স্বচ্ছ ভাবমূর্তির প্রতিফলন। জেম মূল তিনটি বিষয়ের ওপর ভিত্তি করে প্রযুক্তি নির্ভর উদ্ভাবন ও কৌশলগত ব্যবসায়িক পন্থা অবলম্বনে গুরুত্ব দেয়। এই তিনটি বিষয় হল সরকারি কেনাকাটার ক্ষেত্রে স্বচ্ছতা, দক্ষতা ও স্বতন্ত্রতা। প্রযুক্তি নির্ভর পদ্ধতি প্রয়োগের ফলেই জেম এই সাফল্য অর্জন করেছে এবং বিগত ৫ বছরে সংস্থার অংশীদারদের প্রশিক্ষণ এবং জ্ঞান সমৃদ্ধ করতে একাধিক পদক্ষেপ নিয়েছে। ক্রেতা ও বিক্রেতাদের সুবিধার্থে জেম নগদহীন, স্পর্শহীন ও কাগজপত্র বিহীন পদ্ধতি অবলম্বন করে। সরকারি সংগ্রহের ক্ষেত্রে পুরানো পন্থা-পদ্ধতি পাল্টে জেম এক প্রযুক্তি নির্ভর অবাধ ও স্বচ্ছ লেনদেন ব্যবস্থার সূচনা করেছে। ডিজিটাল প্ল্যাটফর্মকে কাজে লাগিয়ে কিভাবে চিরাচরিত লেনদেন প্রথা পাল্টে ফেলা যায়, তার উজ্জ্বল দৃষ্টান্ত জেম।
কেন্দ্রীয় বাণিজ্য ও শিল্প মন্ত্রকের অধীন কোম্পানী আইনের ৮ নম্বর ধারা অনুযায়ী একটি সম্পূর্ণ ১০০ শতাংশ মালিকানাধীন সংস্থা হল ই-মার্কেট প্লেস বা জেম। এই সংস্থাটি কেন্দ্র ও রাজ্য সরকারি সংস্থাগুলিকে পণ্য ও পরিষেবা দেওয়ার সঙ্গে যুক্ত।
CG/BD/AS/
(Visitor Counter : 157
ভূ-বিজ্ঞানমন্ত্রক
উত্তর-পশ্চিম ভারতের সমতল ভূমিতে তীব্র তাপপ্রবাহের পরিস্থিতি রয়েছে
নয়াদিল্লি, ৩০ মে, ২০১৯
উত্তর-পশ্চিম ভারতের আকাশ গত চার-পাঁচদিন ধরে পরিষ্কার রয়েছে এবং বজ্র-বিদ্যুৎ সহ বৃষ্টির কোন ঘটনা ঘটেনি। যার ফলে, জাতীয় রাজধানী অঞ্চল দিল্লি সহ উত্তর-পশ্চিম ভারতের বেশ কয়েকটি স্থানে সর্বোচ্চ তাপমাত্রা ২-৪ ডিগ্রি সেলসিয়াস বৃদ্ধি পেয়েছে। উত্তরপ্রদেশ, রাজস্থান এবং দিল্লিতে তাপপ্রবাহের মতো পরিস্থিতি রয়েছে। উত্তর-পশ্চিম ভারতের সমতুল ভূমির মধ্যে উত্তরপ্রদেশের প্রয়াগরাজে গত ২৯ মে সর্বোচ্চ ৪৭.৬ ডিগ্রি সেলসিয়াস তাপমাত্রা রেকর্ড করা হয়েছে।
৩ জুন পর্যন্ত দিল্লির জাতীয় রাজধানী অঞ্চল সহ উত্তর-পশ্চিম ভারতে আকাশ পরিচ্ছন্ন থাকবে বলে উপগ্রহ থেকে প্রাপ্ত তথ্য এবং অন্যান্য সূত্রে জানা গেছে। আগামী কয়েকদিন বৃষ্টি না হওয়ার সম্ভাবনা রয়েছে যার ফলে, এই অঞ্চলের সর্বোচ্চ তাপমাত্রা ২ ডিগ্রি বাড়তে পারে এবং অনেক জায়গাতেই তা ৪৫ ডিগ্রি সেলসিয়াস ছাড়াতে পারে। উত্তরপ্রদেশ এবং রাজস্থানের কয়েকটি স্থানে এই তাপমাত্রা ৪৭ ডিগ্রি সেলসিয়াস পর্যন্ত হতে পারে। তবে, ২ জুন থেকে একটি পশ্চিমী ঘূর্ণাবর্তের ফলে পশ্চিম হিমালয় সংলগ্ন অঞ্চলগুলিতে বজ্র-বিদ্যুৎ সহ বৃষ্টির সম্ভাবনা দেখা দেবে।
জম্মু এলাকায় আগামী ৭২ ঘন্টায় বিচ্ছিন্ন কিছু অংশে তাপপ্রবাহের পরিস্থিতি থাকবে। পূর্বাঞ্চলীয় উত্তরপ্রদেশ এবং পশ্চিম রাজস্থানের কয়েকটি স্থানে এই তাপপ্রবাহ তীব্র হয়ে উঠতে পারে। এছাড়াও, পশ্চিম উত্তরপ্রদেশ, হরিয়ানা, জাতীয় রাজধানী অঞ্চল দিল্লি এবং পূর্ব রাজস্থানের অনেক জায়গায় তীব্র তাপপ্রবাহ চলবে। পাঞ্জাব ও চণ্ডীগড়েও আবহাওয়ার পরিস্থিতি প্রায় একইরকম থাকবে।
দিল্লি ও জাতীয় রাজধানী অঞ্চলের আবহাওয়ার পূর্বাভাসে জানানো হয়েছে যে আগামী ২৪ ঘন্টায় আকাশ পরিচ্ছন্ন থাকবে এবং কয়েক জায়গায় তাপপ্রবাহ চলবে। আগামী দু-তিনদিনে কোন কোন স্থানে তাপপ্রবাহের তীব্রতা বৃদ্ধি পেয়ে তাপমাত্রা ৪৬-৪৭ ডিগ্রিতে পৌঁছবে।
SSS/PB/DM
(Visitor Counter : 201
প্রধানমন্ত্রীরদপ্তর
মহারাষ্ট্রের শাহাপুরে মর্মান্তিক দুর্ঘটনায় প্রাণহানিতে শোক প্রকাশ প্রধানমন্ত্রীর
নয়াদিল্লি, ১ আগস্ট ২০২৩
প্রধানমন্ত্রী শ্রী নরেন্দ্র মোদী মহারাষ্ট্রের শাহাপুরে মর্মান্তিক দুর্ঘটনায় প্রাণহানিতে গভীর শোক প্রকাশ করেছেন।
প্রধানমন্ত্রীর জাতীয় ত্রাণ তহবিল থেকে দুর্ঘটনায় মৃতদের পরিবারকে ২ লক্ষ টাকা করে এবং আহতদের ৫০ হাজার টাকা করে এককালীন অর্থ সাহায্যের ঘোষণা করেছেন শ্রী মোদী।
প্রধানমন্ত্রী সচিবালয় থেকে এক ট্যুইট বার্তায় বলা হয়েছে :
“মহারাষ্ট্রের শাহাপুরে মর্মান্তিক দুর্ঘটনায় ব্যথিত। যাঁরা প্রাণ হারিয়েছেন তাঁদের পরিবারের সদস্যদের গভীর সমবেদনা জানাই। যাঁরা আহত হয়েছেন তাঁদের দ্রুত আরোগ্য কামনা করি। জাতীয় বিপর্যয় মোকাবিলা বাহিনী ও স্থানীয় প্রশাসন দুর্ঘটনাস্থলে কাজ করছে এবং ক্ষতিগ্রস্তদের যথাযথ সহায়তা নিশ্চিত করতে সম্ভাব্য সবরকমের ব্যবস্থা নেওয়া হয়েছে।
প্রধানমন্ত্রীর জাতীয় ত্রাণ তহবিল থেকে মৃতদের পরিবারপিছু ২ লক্ষ টাকা এবং আহতদের ৫০ হাজার টাকা করে অর্থ সাহায্য করা হবে : PM @narendramodi।”
CG/SD/DM/
(
স্বরাষ্ট্র মন্ত্রক
বিভিন্ন জেলায় প্রায় ৫ লক্ষ মানুষকে নিরাপদ স্থানে সরিয়েছে এন ডি আর এফ
সাইক্লোনের জেরে উপড়ে পড়া সাড়ে পাঁচ হাজার গাছ কেটে আনুমাণিক আড়াই হাজার কিলোমিটার পথ পরিষ্কার করার কথা জানাল জাতীয় বিপর্যয় মোকাবিলা বাহিনী
কোলকাতা, ২৬ মে, ২০২০
জাতীয় বিপর্যয় মোকাবিলা বাহিনী, এন ডি আর এফ, আম্ফান বিধ্বস্ত রাজ্যের বিভিন্ন জেলা থেকে প্রশাসনের সহায়তায় আজ পর্যন্ত প্রায় ৫ লক্ষ মানুষকে নিরাপদ স্থানে সরিয়ে নিয়ে গেছে। এছাড়াও ৭৬৫০টি গবাদি পশুকেও তারা নিরাপদ আশ্রয়ে নিয়ে গেছে। জাতীয় সড়ক, রাজ্য সড়ক, গ্রামীণ সড়ক মিলিয়ে প্রায় ২৪২৮ কিলোমিটার রাস্তা তারা পরিষ্কার করে চলাচলের উপযোগী করে দিয়েছে। এছাড়াও প্রায় সাড়ে পাঁচ হাজার গাছ কাটার পাশাপাশি ৯৪৫ টি বৈদ্যুতিক স্তম্ভও সরানো হয়েছে। আজ এন ডি আর এফ এর পক্ষ থেকে জারি করা এক প্রেস বিজ্ঞপ্তিতে এই কথা জানানো হয়েছে।
রাজ্যে এন ডি আর এফ এর ৩৮টি দল কাজ করছে। তার মধ্যে ১৯টি দলকে বিদ্যুৎ ব্যবস্থার পুনর্বহাল, জল সরবরাহ, যোগাযোগ ব্যবস্থা এবং সড়ক যোগাযোগের পুনর্বহালের জন্য রাখা হয়েছে।
রাজ্যের ছয়টি জেলায় অত্যাধুনিক যন্ত্রপাতি সমেত দক্ষ কর্মীরা কোভিড-১৯ এর বিরুদ্ধে যথাযথ সুরক্ষা ব্যবস্থা গ্রহণ করে কাজ করে চলছেন। কাজের সুবিধা এবং বিভিন্ন দপ্তরের মধ্যে সমন্বয়ের মাধ্যমে সুষ্ঠু ভাবে কার্য সম্পাদনের জন্য কোলকাতার রিজিওনাল রেসপন্স সেন্টারে একটি নিয়ন্ত্রণ কক্ষ খোলা হয়েছে।
CG/SDG
(Visitor Counter : 28
প্রধানমন্ত্রীরদপ্তর
একবিংশতম ভারত-রাশিয়া বার্ষিক শিখর সম্মেলন
নয়াদিল্লি, ৬ ডিসেম্বর, ২০২১
প্রধানমন্ত্রী শ্রী নরেন্দ্র মোদীর সঙ্গে ৬ই ডিসেম্বর একবিংশতম ভারত-রাশিয়া বার্ষিক শিখর সম্মেলনে যোগ দিতে রাশিয়ার রাষ্ট্রপতি মিঃ ভ্লাদিমির পুতিন নতুন দিল্লি সফরে রয়েছেন।
রুশ রাষ্ট্রপতি পুতিনের সঙ্গে উচ্চপর্যায়ের এক প্রতিনিধিদলও রয়েছেন। অত্যন্ত উষ্ণ ও বন্ধুত্বপূর্ণ পরিবেশে প্রধানমন্ত্রী মোদী ও রাষ্ট্রপতি পুতিনের মধ্যে দ্বিপাক্ষিক আলোচনা হয়েছে। কোভিড মহামারীজনিত চ্যালেঞ্জ সত্ত্বেও দুই দেশের মধ্যে বিশেষ অধিকারপ্রাপ্ত কৌশলগত সম্পর্কের লাগাতার অগ্রগতিতে দুই নেতাই সন্তোষ প্রকাশ করেছেন। দুই দেশের বিদেশ ও প্রতিরক্ষা মন্ত্রীদের মধ্যে প্রথম ‘২+২ ডায়ালগ’-কে এবং সামরিক বিষয় সম্পর্কিত আন্তঃসরকারি কমিশন তথা সামরিক-প্রযুক্তি সহযোগিতা সম্পর্কিত বৈঠক আয়োজনের বিষয়টিকেও তাঁরা দু’জনে স্বাগত জানান।দুই নেতাই আরও বেশি অর্থনৈতিক সহযোগিতার প্রয়োজনীয়তার ওপর গুরুত্ব দিয়ে দীর্ঘমেয়াদি ভিত্তিতে অনুমানযোগ্য ও স্থায়ী অর্থনৈতিক সম্পর্কে নতুন করে গতি সঞ্চারের ওপর অগ্রাধিকার দেন। দুই নেতাই পারস্পরিক বিনিয়োগের ক্ষেত্রে সাফল্যে সন্তোষ প্রকাশ করেন এবং একে অপরের দেশে আরও বেশি লগ্নির ব্যাপারে আগ্রহ দেখান। দুই নেতার মধ্যে আলোচনায় আন্তর্জাতিক উত্তর-দক্ষিণ পরিবহণ করিডর  এবং প্রস্তাবিত চেন্নাই-ভ্লাদিভোস্তক পূর্বাঞ্চলীয় নৌ-বাণিজ্য করিডরের প্রসঙ্গ উঠে আসে। উভয় নেতাই রাশিয়ার বিভিন্ন অঞ্চল বিশেষ করে, সে দেশের পূর্ব প্রান্তের সঙ্গে ভারতের রাজ্যগুলির আরও বেশি আন্তঃআঞ্চলিক সহযোগিতা গড়ে তোলার ব্যাপারে আগ্রহ প্রকাশ করেন। কোভিড মহামারীর বিরুদ্ধে লড়াইয়ে চলতি দ্বিপাক্ষিক সম্পর্কের পাশাপাশি মানবিক সহায়তা এবং সঙ্কটের সময় একে অপরকে সাহায্যের জন্য দুই নেতাই পরস্পরের প্রশংসা করেন।দুই নেতাই মহামারী পরবর্তী বিশ্ব অর্থ ব্যবস্থার পুনরুদ্ধার এবং আফগানিস্তান পরিস্থিতি সহ বিভিন্ন আঞ্চলিক ও আন্তর্জাতিক অগ্রগতির বিষয়ে আলোচনা করেন। আফগানিস্তান বিষয়ে উভয় দেশই একই দৃষ্টিভঙ্গি ও উদ্বেগ ব্যক্ত করে বলে দুই নেতা সম্মত হন। তাঁরা আফগানিস্তান সম্পর্কিত আলোচনা ও সহযোগিতা নিয়ে জাতীয় নিরাপত্তা উপদেষ্টা পর্যায়ের বৈঠকে গৃহীত দ্বিপাক্ষিক ভবিষ্যৎ রূপরেখাগুলির প্রশংসা করেন। এ সম্পর্কে তাঁরা বলেন, দুই দেশেরই বিভিন্ন আন্তর্জাতিক বিষয়ে অভিন্ন অবস্থান রয়েছে। সেইসঙ্গে, রাষ্ট্রসঙ্ঘের নিরাপত্তা পরিষদ সহ বিভিন্ন বহুপাক্ষিক মঞ্চে দুই দেশের সহযোগিতাকে আরও নিবিড় করার বিষয়ে সম্মত হন। রাষ্ট্রসঙ্ঘের নিরাপত্তা পরিষদে বর্তমানে ভারতের অস্থায়ী সদস্যপদ এবং চলতি বছরে ব্রিকস-এর সভাপতি পদেও সাফল্যের সঙ্গে দায়িত্ব পালনের জন্য রাষ্ট্রপতি পুতিন প্রধানমন্ত্রী মোদীকে অভিনন্দন জানান। উত্তর সুমেরু বা আর্কটিক কাউন্সিলের বর্তমান সভাপতি পদে দায়িত্ব পালনের জন্য প্রধানমন্ত্রী মোদী রাশিয়াকে অভিনন্দন জানান।শান্তি, অগ্রগতি ও সমৃদ্ধির লক্ষ্যে অংশীদারিত্ব সম্পর্কিত ভারত-রাশিয়া যৌথ বিবৃতিতে দ্বিপাক্ষিক সম্পর্কের বিষয়গুলিকে সামিল করা হয়েছে। রাষ্ট্রপতি পুতিনের এই সফরের সঙ্গে সঙ্গেই সরকারি পর্যায়ে একাধিক চুক্তি ও সমঝোতাপত্রের পাশাপাশি দুই দেশের কয়েকটি বাণিজ্যিক প্রতিষ্ঠানের মধ্যেও সমঝোতাপত্র স্বাক্ষরিত হয়েছে। এই সমস্ত সমঝোতাপত্রের মধ্যে রয়েছে – বাণিজ্য, শক্তি, বিজ্ঞান ও প্রযুক্তি, মেধাসম্পত্তি, মহাবিশ্ব, ভূতাত্ত্বিক অনুসন্ধান, সাংস্কৃতিক আদান-প্রদান, শিক্ষা প্রভৃতি। এই চুক্তি / সমঝোতাপত্রগুলির মধ্য দিয়েই আমাদের দ্বিপাক্ষিক অংশীদারিত্বের বহুমুখী বৈশিষ্ট্যের প্রতিফলন ঘটে।রাষ্ট্রপতি পুতিন ২০২২-এ পরবর্তী ভারত-রাশিয়া বার্ষিক শিখর সম্মেলনে অংশ নিতে রাশিয়া সফরের জন্য প্রধানমন্ত্রী মোদীকে আমন্ত্রণ জানিয়েছেন।
CG/BD/DM/
(
কেন্দ্রীয়মন্ত্রিসভা
জীব বৈচিত্র্য সংরক্ষণে নেপালের সঙ্গে মউ স্বাক্ষরের প্রস্তাবে অনুমোদন কেন্দ্রীয় মন্ত্রিসভার
নয়াদিল্লি, ৩১ আগস্ট, ২০২২
জীব বৈচিত্র্য সংরক্ষণে নেপালের সঙ্গে একটি মউ স্বাক্ষরের প্রস্তাবে আজ অনুমোদন দিল কেন্দ্রীয় মন্ত্রিসভা। প্রস্তাবটি পেশ করা হয়েছিল কেন্দ্রীয় পরিবেশ, অরণ্য ও জলবায়ু মন্ত্রকের পক্ষ থেকে। মউ স্বাক্ষরের লক্ষ্য হল অরণ্য, বন্যপ্রাণ, পরিবেশ, জীব বৈচিত্র্য সংরক্ষণ ও জলবায়ু পরিবর্তন সম্পর্কে দুটি দেশের মধ্যে সমন্বয় ও সহযোগিতার মাত্রাকে আরও সুসংহত করে তোলা। স্বাক্ষরিত মউ-এর আওতায় দুটি দেশের মধ্যে করিডর ও সংযোগ রক্ষাকারী অঞ্চলগুলির পুনরুদ্ধার এবং পারস্পরিক জ্ঞান ও কর্মপদ্ধতি বিনিময়ের কাজে বিশেষ সুবিধা হবে বলে মনে করা হচ্ছে।
মন্ত্রিসভার বৈঠকে আজ পৌরোহিত্য করেন প্রধানমন্ত্রী শ্রী নরেন্দ্র মোদী।
PG/SKD/NS
(
যোগাযোগওতথ্যপ্রযুক্তিমন্ত্রক
টেলিযোগাযোগ ক্ষেত্রে সংস্কার
নতুন দিল্লি, ০৬ এপ্রিল, ২০২২
সরকার ২০২১-এর ১৫ সেপ্টেম্বর টেলিযোগাযোগ ক্ষেত্রে কাঠামো ও প্রণালীগত সংস্কারের প্রস্তাব অনুমোদন করে। এই সংস্কারের মধ্যে রয়েছে - সামঞ্জস্যপূর্ণ মোট রাজস্বের সরলিকরণ; ব্যাঙ্ক গ্যারান্টির সরলিকরণ; সুদের হার যুক্তিগ্রাহ্য করে তোলা এবং জরিমানা প্রত্যাহার; স্পেকট্রামের মেয়াদ ২০ বছর থেকে বাড়িয়ে ৩০ বছর করা; ১০ বছর পর স্পেকট্রাম হস্তান্তরে অনুমতি; স্পেকট্রাম ব্যবহার বাবদ অতিরিক্ত ০.৫ শতাংশ শুল্ক প্রত্যাহার; টেলিযোগাযোগ ক্ষেত্রে ১০০ শতাংশ পর্যন্ত প্রত্যক্ষ বিদেশী বিনিয়োগে অনুমতি; স্পেকট্রাম বন্টনের নির্দিষ্ট সময়; সেলফ কেওয়াইসি-র অনুমতি; ই-কেওয়াইসি-র শুল্ক হার সংশোধন করে ১ টাকা করা; বন্ধকীর মাধ্যমে টেলি পরিষেবাদাতাদের প্রয়োজনীয়তা মেটাতে নগদের যোগান প্রভৃতি।
টেলি পরিষেবাদাতা সংস্থাগুলির পক্ষ থেকে দেওয়া তথ্য অনুযায়ী দেশে ৯৮ শতাংশ মানুষের কাছেই ৪জি মোবাইল পরিষেবা দেওয়া হয়। টেলি পরিষেবার ক্ষেত্রে ৪জি প্রযুক্তি ব্যপকভাবে চালু হওয়ায় দেশে অর্থনৈতিক কর্মকাণ্ডে ব্যাপক অগ্রগতি হয়েছে। পক্ষান্তরে টেলি পরিষেবা ক্ষেত্রের পরিধি বেড়েছে এবং কর্মসংস্থানের সুযোগ তৈরি হয়েছে। এদিকে ৫জি টেলি প্রযুক্তির বিষয়টিতে প্রাথমিকভাবে ট্রায়াল বা কার্যকরিতা যাচাইয়ের জন্য ভারতীয় টেলি পরিষেবাদাতা সংস্থাগুলিকে অনুমতি দেওয়া হয়েছে। টেলিযোগাযোগ দপ্তর পরবর্তী পর্যায়ে প্রযুক্তিগত মানোন্নয়নের জন্য ৬জি পরিষেবার ক্ষেত্রে একটি বিশেষজ্ঞ কমিটি গঠন করেছে। ইতিমধ্যেই সরকার দেশে আন্তর্জাতিক মোবাইল টেলিযোগাযোগ বা ৫জি প্রযুক্তি ক্ষেত্রে নির্দিষ্ট ফ্রিকোয়েন্সি ব্যান্ড চিহ্নিত করতে স্পেকট্রাম বন্টনের জন্য ভারতের টেলিযোগাযোগ নিয়ন্ত্রণ কর্তৃপক্ষের কাছে সুপারিশ চাওয়া হয়েছে।
লোকসভায় আজ এক প্রশ্নের লিখিত জবাবে একথা জানান যোগাযোগ প্রতিমন্ত্রী শ্রী দেবুসিং চৌহ্বান।
CG/BD/SKD/
(Visitor Counter : 111
প্রতিরক্ষামন্ত্রক
রিয়ার অ্যাডমিরাল কৃষ্ণ স্বামীনাথন সামুদ্রিক প্রশিক্ষণ সংক্রান্ত ফ্ল্যাগ অফিসার হিসেবে দায়িত্ব গ্রহণ করলেন
নয়াদিল্লি, ১৮ মার্চ, ২০১৯
রিয়ার অ্যাডমিরাল কৃষ্ণ স্বামীনাথন আজ  কোচিতে সামুদ্রিক প্রশিক্ষণ সংক্রান্ত ফ্ল্যাগ অফিসার হিসেবে দায়িত্ব গ্রহণ করলেন। যোগাযোগ ও বৈদ্যুতিন-যুদ্ধ বিশেষজ্ঞ রিয়ার অ্যাডমিরাল স্বামীনাথন ১৯৮৭-র পয়লা জুলাই ভারতীয় নৌ-বাহিনীতে কর্মজীবন শুরু করেন। পুণের ন্যাশনাল ডিফেন্স অ্যাকাডেমির প্রাক্তনী রিয়ার অ্যাডমিরাল স্বামীনাথন ভারতীয় নৌ-বাহিনীর ক্ষেপণাস্ত্রবাহী ও নিক্ষেপে সক্ষম একাধিক যুদ্ধজাহাজ বিদ্যুৎ, বিনাশ, কুলিশ পরিচালনা ছাড়াও ক্ষেপণাস্ত্র বিধ্বংসী যুদ্ধজাহাজ মাইসোর এবং যুদ্ধবিমানবাহী জলযান বিক্রমাদিত্য পরিচালনা করেছেন। গ্রেট ব্রিটেন ও মার্কিন যুক্তরাষ্ট্রের একাধিক সামরিক প্রতিষ্ঠান থেকেও তিনি বিভিন্ন ক্ষেত্রে ডিগ্রি অর্জন করেছেন।
সামুদ্রিক প্রশিক্ষণ সংক্রান্ত ফ্ল্যাগ অফিসার হিসেবে দায়িত্ব গ্রহণের পূর্বে রিয়ার অ্যাডমিরাল স্বামীনাথন দক্ষিণাঞ্চলীয় নৌ-কম্যান্ডের সদর দপ্তরের প্রশিক্ষণ সংক্রান্ত মুখ্য আধিকারিক হিসেবে দায়িত্ব পালন করেছেন। এছাড়াও, ভারতীয় নৌ-বাহিনীর যাবতীয় প্রশিক্ষণ পদ্ধতি প্রণয়নের ক্ষেত্রেও তাঁর গুরুত্বপূর্ণ ভূমিকা রয়েছে। ভারতীয় নৌ-বাহিনী অভিযান সংক্রান্ত সুরক্ষার কাজেও তিনি মুখ্য ভূমিকা পালন করেছেন।
রিয়ার অ্যাডমিরাল স্বামীনাথন অপর রিয়ার অ্যাডমিরাল সঞ্জয় জে সিং-এর স্থলাভিষিক্ত হয়েছেন। রিয়ার অ্যাডমিরাল সিং, পশ্চিমাঞ্চলীয় নৌ-কম্যান্ডের ফ্ল্যাগ অফিসার হিসেবে দায়িত্ব গ্রহণের জন্য মুম্বাইয়ে বদলি হওয়ায় রিয়ার অ্যাডমিরাল স্বামীনাথন এখন থেকে তাঁর নতুন দায়িত্ব পালন করবেন।
CG/BD/DM
(Visitor Counter : 72